b'\n_START_ARTICLE_\nGiovanni da Capistrano\n_START_SECTION_\nBakgrunn\n_START_PARAGRAPH_\nGiovanni da Capistrano ble f\xc3\xb8dt i den lille landsbyen Capestrano i Abruzzi, i en familie som var kommet til Italia med angevinerne. Han levde f\xc3\xb8rst et verdslig liv, studerte jus i Perugia for Pietro de Ubaldis, giftet seg, ble Perugias guvern\xc3\xb8r og var en fremst\xc3\xa5ende magistrat; som s\xc3\xa5dan tok han del i den p\xc3\xa5g\xc3\xa5ende strid de italienske sm\xc3\xa5statene f\xc3\xb8rte seg imellom. Han ble sendt av kong Ladislaus som ambassad\xc3\xb8r til Sigismondo Malatesta, og tatt til fange og holdt fengslet.\n_START_SECTION_\nFransiskaner\n_START_PARAGRAPH_\nEtter at han hadde misten sin unge hustru og sin formue, tr\xc3\xa5dte han og Giacomo della Marca under p\xc3\xa5verkning fra Bernardinus av Siena i \xc3\xa5r 1416 inn i fransiskanerordenen. Giovanni da Capistrano henga seg umiddelbart til den strengeste askese, og forsvarte voldsomt den krevende klosterorden. Med tiden ble han presteviet i sin orden, og han hadde da l\xc3\xa6rt seg \xc3\xa5 preke ved \xc3\xa5 f\xc3\xb8lge med Bernardinus rundt om. Han gjorde seg kjent b\xc3\xa5de som predikant og som helbreder; det fortelles at han helbredet to tusen syke personer ved en og samme anledning._NEWLINE_Pavene Eugenius IV og Nikolaus V betrodde ham flere oppdrag, som han gjennomf\xc3\xb8rte med stor iver. Han ble sendt til Milano og Burgund for \xc3\xa5 forsvare paven mot motpaven Felix V, til kongen av Frankrike, og som apostolisk nuntius til \xc3\x98sterrike. Giovanni da Capistrano virket under alle disse misjoner iherdig mot alt som stred mot den katolske kirkes l\xc3\xa6re, s\xc3\xa6rlig mot husittenes l\xc3\xa6re. Han f\xc3\xb8rte under dette flere for rette, foruten husittene, j\xc3\xb8der p\xc3\xa5 Sicilia og i Moldavia og fraticelli i Ferrara. Han skrev dessuten mange b\xc3\xb8ker, och var Bernardinus behjelpelig i \xc3\xa5 reformere fransiskanerordenen; blant annet st\xc3\xb8ttet han Coletta di Corbie i hennes reformering av klarissene. Som teolog gikk han inn for pavens \xc3\xb8verste myndighet overfor konsiliarismen._NEWLINE_I 1454 deltok han ved m\xc3\xb8tet i Frankfurt der det ble besluttes at et korstog skulle foretas mot tyrkerne for \xc3\xa5 befri Ungarn. Han fulgte J\xc3\xa1nos Hunyadi felttoget igjennom, og deltok i Beleiringen av Beograd. Han \xc3\xb8de kort tid etter._NEWLINE_Han ble saligk\xc3\xa5ret i 1650 og helligk\xc3\xa5ret i 1690.'